Vonke spat tydens gronddebat | Maroela Media
Vonke het oudergewoonte gespat tydens die parlement se nuutste debat oor die grondkwessie en meer spesifiek onteiening sonder vergoeding.
Die geleentheid in die Nasionale Vergadering was eintlik maar net om die ad hoc-komitee oor die verandering van art 25 van die Grondwet om onteiening sonder vergoeding te vergemaklik, weer daar te stel nadat hul termyn op 31 Mei verval het.
Hoewel die geleentheid dus ‘n tegniese verstelling was en die mandaat tot 31 Desember verleng is, het alle partye weer die geleentheid gebruik om hulle in te grawe wat onteiening sonder vergoeding betref, met emosies wat by tye hoog geloop het.
Die ANC, wat verdeeld is oor die kwessie, het hierdie keer verkies om te benadruk dat die grond “gesteel is en teruggegee moet word”, onder meer deur ‘n kreatiewe en enigsins feitelik kreatiewe weergawe van die geskiedenis wat die Slag van Isandlwana (1879) chronologies voor die Slag van Bloedrivier (1838) geplaas het sodat Bloedrivier eerder as die Slag van Ulundi skynbaar (vir die ANC) die einde van die Zoeloeryk beteken.
Die DA het by monde van sy koukusvoorsitter, dr. Annelie Lotriet, gesê dit is belaglik dat die meer verantwoordelike vleuel van die ANC, soos pres. Cyril Ramaphosa en die minister van finansies, Tito Mboweni, beleggings na die land probeer lok terwyl die pogings tot onteiening beleggers wegjaag.
Lotriet het voorts aangevoer dit is ‘n klap in die gesig van die boeregemeenskap wat tydens die Covid-19-pandemie gemeenskappe gehelp het om die bedreiging van hongersnood te oorkom en dikwels op eie onkoste ingespring het om armes by te staan. Nou wil dieselfde regering wat die boere bedank het, hul eiendom vat, het Lotriet uitgewys.
Namens die EFF het die party se adjunkleier, Floyd Shivambu, aangevoer sy party is die eintlike aandrywer van onteiening sonder vergoeding. Hy het aangevoer nie eens die koronavirus kan onteiening keer nie.
Narend Singh van die IVP het gesê sy party is teen die verandering van die Grondwet, maar ten gunste van die herinstelling van die ad hoc-komitee – ŉ standpunt wat deur Cope gedeel word.
Corne Mulder van die VF Plus het aangevoer dis ANC-faksiepolitiek wat hom uitspeel, en dat die moontlikheid van onteiening beleggers sal wegjaag. Hy het aangevoer dat die beleid idioties is, dat dit neerkom op diefstal en dat dit Suid-Afrika ‘n uitgeworpene in die wêreld sal maak.
Wayne Thring (ACDP) het gesê die beleid is verkeerd en sal slegte gevolge hê. Hy het uitgewys dat 93% van begunstigdes geld bo grond verkies en dat 93% van die grondhervormingsprojekte van die staat misluk.
Die ander politieke partye was ten gunste van sowel die ad hoc-komitee as onteiening sonder vergoeding, en die heraanstelling van die komitee is met 237 stemme teen 89 aanvaar.
775 skole deur Covid-19-gevalle geraak
Die ANC bly ou oorloë aanhaal ter stawing van hulle argument, maar verwyder tog ou standbeelde wat as simbole van apartheid uitgekryt word! Dubbel standaarde !
Dit is hoekom ek aanhoudend sê n onafhanklike tuis staat moet op die tafel geplaas word vir onderhandeling
Wel as die DA dink CR is verantwoordelik bly hulle nog steeds in lalla land
Gee asb vir elke persoon dan n stukkie grond en kyk wat hulle daarmee sal doen? Die volgende sal vry boumateriaal wees, vry elektrisiteit en n maandelikse inkomste van R10000 sonder om te werk. Alles is nsiek grap.
This anc and eff circus’s are more corrupt and profligate than any individuals, because they have more power to do mischief, and are less amenable to disgrace or punishment. They feel neither shame, remorse, gratitude, nor goodwill.
Go ahead, take what you want. One day south africa will be just a small little burned out black dot on the world map.
And YOU will be blamed.